सामग्री: Twitter पोस्ट समाप्त, 1

या आरोपपत्रानंतर सीताराम येचुरी यांनी केंद्र सरकार सत्तेचा दुरुपयोग करत आहे असा आरोप केला आहे. विरोधी पक्षांना घाबरवण्याचा हा प्रयत्न आहे अशी टीका त्यांनी केली आहे.

दरम्यान, या टीकेनंतर दोन तासांनी पीटीआय या वृत्तसंस्थेनं एक ट्वीट केलं. त्यामध्ये त्यांनी दिल्ली पोलिसांच्या हवाल्यानं म्हटलं की, या सर्वांची नावं एका आरोपीच्या जबाबामध्ये होती. केवळ त्याच्या जबाबाच्या आधारे खटला चालवला जाऊ शकत नाही. आरोपपत्रात या सर्वांची नावं आरोपी म्हणून नाहीयेत. 

मोदी सरकार संसदेला, प्रेस कॉन्फरन्सला घाबरणारं सरकार आहे. या सरकारच्या घटनाबाह्य धोरणांना आणि घटनाबाह्य पावलांना विरोध करण्याचं काम सुरूच राहील असंही येचुरी यांनी ट्वीट केलं आहे.

योगेंद्र यादव यांनी ट्विटरवर लिहीलंय, "या बातमीत तथ्य नाही आणि पीटीआय ही बातमी मागे घेईल अशी आशा आहे. पूरक चार्जशीटमध्ये माझा षड्यंत्र रचणारा सह-आरोपी किंवा आरोपी म्हणूनही उल्लेख करण्यात आलेला नाही. माझा आणि येचुरींचा एक ओझरता उल्लेख एका आरोपीने दिलेल्या खात्री न झालेल्या पोलिस स्टेटमेंटमध्ये आहे, जो कोर्टात स्वीकारला जाणार नाही." 

तर सुप्रीम कोर्टातले प्रसिद्ध वकील प्रशांत भूषण यांनी ट्वीट केलंय, "यावरून दिल्ली दंगली दरम्यानची पोलिसांची अप्रामाणिक भूमिका सिद्ध होते. सिताराम येचुरी, योगेंद्र यादव, जयती घोष आणि प्राध्यापक अपूर्वानंद यांच्या दंगल भडकवण्याचा आरोप लावणं हास्यापद आहे. त्यांच्या भाषणांचे व्हिडिओज उपलब्ध आहेत. कपिल मिश्रा आणि त्यांच्या सहकाऱ्यांना सोडून देण्यात आलंय."

अपूर्वानंद यांनी यावर प्रतिक्रिया देताना म्हटले, "या दंगलीमागच्या कटाचा तपास दिल्ली पोलीस करतील असं वाटलं होतं. पण तसं न करता दिल्ली पोलिसांनी आपली सगळी ताकद सीएएविरोधी आंदोलनाला बदनाम करण्यात आणि त्याचं अपराधीकरण करण्यात लावली.

कायदा असो वा सरकारचं कोणतंही पाऊल त्यावर टीका करण्याचा, विरोध करण्याचा घटनादत्त अधिकार लोकांकडे असतो. त्याला देशविरोधी म्हणता येणार नाही. दिल्ली पोलीस या दंगलीमागच्या खऱ्या कटाचा तपास करतील आणि मृत्युमुखी पडलेल्यांना आणि ज्यांचं नुकसान झालं आणि संपूर्ण दिल्लीला न्याय मिळेल अशी मी अजूनही अपेक्षा करतो."

दिल्ली हिंसाचार सुनियोजित आणि संघटीतरित्या करण्यात आलेला होता असा निष्कर्ष अल्पसंख्यांक आयोगाच्या समितीने काढला आहे. दिल्लीमध्ये 23 ते 27 फेब्रुवारी दरम्यान ही दंगल...\nमागील सामग्री खालीलप्रमाणे सारांशित केली जाऊ शकते:
सीताराम येचुरी, योगेंद्र यादव यांचं दिल्ली दंगलीच्या आरोपपत्रात नाव नमूद केलं आहे. त्याचप्रमाणे अर्थतज्ज्ञ ज्योती घोष, प्रा. अपूर्वानंद, डॉक्युमेंट्री मेकर राहुल रॉय यांचा कटात सहभाग असल्याचं दि्लली पोलिसांनी जाहीर केलं आहे.